Paġna Dawn it-testi huma disponibbli fuq: Lingwa tal-kawża: l-Olandiż L-Artikolu 46b(3)(ċ) tar-Regolament tal-Kunsill (KEE) Nru 1408/71, tal-14 ta' Ġunju 1971, dwar l-applikazzjoni tal-iskemi tas-sigurtà soċjali għall-persuni impjegati, persuni li jaħdmu għal rashom u l-familja tagħhom li jiċċaqilqu ġewwa l-Komunità, fil-verżjoni emendata u aġġornata bir-Regolament tal-Kunsill (KE) Nru 118/97, tat-2 ta' Diċembru 1996, kif emendat bir-Regolament (KE) Nru 1992/2006 tal-Parlament Ewropew u tal-Kunsill, tat-18 ta' Diċembru 2006, għandu jiġi interpretat fis-sens li dan jinkludi l-parti tal-benefiċċju li tirriżulta minn perijodu ta' assigurazzjoni li matulu l-persuna kkonċernata kienet intitolata għal dispensa mill-affiljazzjoni mal-iskema ta' assigurazzjoni obbligatorja, fil-każ li tali affiljazzjoni, matul il-perijodu inkwistjoni, taffettwa l-estensjoni tal-benefiċċju tas-sigurtà soċjali. Lingwa tal-kawża: l-Ingliż L-eżami tad-domanda preliminari ma żvela ebda element ta' natura li jaffettwa l-validità tar-Regolament tal-Kummissjoni (UE) Nru 314/2011, tat-30 ta' Marzu 2011, dwar il-klassifikazzjoni ta' ċerti prodotti fin-Nomenklatura Magħquda. Lingwa tal-proċedura: il-Ġermaniż Is-sentenza tal-Qorti Ġenerali tal-Unjoni Ewropea IPK International vs Il-Kummissjoni (T-671/11, EU:T:2013:163) hija annullata sa fejn tordna li jiġu ffissati l-interessi moratorji dovuti mill-Kummissjoni Ewropea lil IPK International – World Tourism Marketing Consultants GmbH fuq il-bażi tal-ammont prinċipali tad-dejn flimkien mal-interessi li kienu dovuti preċedentement. Il-kumplament tal-appell huwa miċħud. L-interessi moratorji dovuti mill-Kummissjoni lil IPK International – World Tourism Marketing Consultants GmbH għandhom jiġu kkalkolati fuq il-bażi tal-ammont prinċipali tad-dejn biss. Il-Kummissjoni Ewropea u IPK International – World Tourism Marketing Consultants GmbH għandhom ibatu l-ispejjeż tagħhom relatati ma' din l-istanza. Lingwa tal-kawża: il-Franċiż Il-prinċipju ta' nondiskriminazzjoni tat-tariffi previst fl-Artikolu 12 tad-Direttiva 97/67/KE tal-Parlament Ewropew u tal-Kunsill, tal-15 ta' Diċembru 1997, dwar regoli komuni għall-iżvilupp tas-suq intern tas-servizzi postali tal-Komunità u t-titjib fil-kwalità tas-servizz, kif emendat bid-Direttiva 2008/6/KE tal-Parlament Ewropew u tal-Kunsill, tal-20 ta' Frar 2008, għandu jiġi interpretat fis-sens li ma jipprekludix sistema ta' tnaqqis kwantitattiv għal kull mittent, bħal dak inkwistjoni fil-kawża prinċipali. Lingwa tal-kawża: il-Pollakk L-Artikolu 3(3) tad-Direttiva tal-Kunsill 92/12/KEE, tal-25 ta' Frar 1992, dwar l-arranġamenti ġenerali għall-prodotti soġġetti għad-dazju tas-sisa u dwar iż-żamma, ċaqliq u mmonitorjar ta' dan it-tip ta' prodotti, u l-Artikolu 1(3) tad-Direttiva tal-Kunsill 2008/118/KE, tas-16 ta' Diċembru 2008, dwar l-arranġamenti ġenerali għad-dazju tas-sisa u li jħassar id-Direttiva 92/12/KEE, għandhom jiġu interpretati fis-sens li ma jipprekludux li prodotti li ma jaqgħux fil-kamp ta' applikazzjoni ta' dawn id-direttivi, bħalma huma ż-żjut lubrikanti intiżi għal użi differenti minn dawk ta' karburant jew ta' kombustibbli, jiġu suġġetti għal taxxa rregolata minn regoli li huma identiċi għal dawk dwar is-sistema tad-dazju tas-sisa armonizzat prevista mill-imsemmija direttivi, peress li l-fatt li l-imsemmija prodotti jiġu suġġetti għal din it-taxxa ma jinvolvix formalitajiet konnessi mal-qsim tal-fruntieri fil-kummerċ bejn l-Istati Membri. Lingwa tal-kawża: l-Olandiż L-Artikoli 2(a) tar-Regolament (KE) Nru 273/2004 tal-Parlament Ewropew u tal-Kunsill, tal-11 ta' Frar 2004, dwar prekursuri tad-droga, u tar-Regolament tal-Kunsill (KE) Nru 111/2005, tat-22 ta' Diċembru 2004, li jistabbilixxi regoli għall-monitoraġġ ta' kummerċ fil-prekursuri ta' drogi bejn il-Komunità u l-pajjiżi terzi, għandhom jiġu interpretati fis-sens li l-klassifikazzjoni bħala "sustanza skedata", fis-sens ta' dawn id-dispożizzjonijiet, ma tapplikax għal sustanza, bħall-alpha-phenylacetoacetonitrile, li ma hijiex prevista fl-Anness I tar-Regolament Nru 273/2004 jew fl-Anness tar-Regolament Nru 111/2005, anki jekk jitqies li, b'mezzi applikabbli faċilment jew vijabbli ekonomikament, fis-sens ta' dawn ir-regolamenti, hija tista' tiġi ttrasformata faċilment f'sustanza prevista fl-imsemmija annessi. Lingwa tal-kawża: il-Finlandiż F'ċirkustanzi bħal dawk fil-kawża prinċipali, id-Direttiva 96/71 tal-Parlament Ewropew u tal-Kunsill, tas-16 ta' Diċembru 1996, dwar l-impjieg [il-kollokament] ta' ħaddiema fil-qafas ta' prestazzjoni ta' servizzi, moqrija flimkien mal-Artikolu 47 tal-Karta tad-Drittijiet Fundamentali tal-Unjoni Ewropea, tipprekludi li leġiżlazzjoni tal-Istat Membru tas-sede tal-impriża li kkollokat ħaddiema fit-territorju ta' Stat Membru ieħor, li skontha hija pprojbita ċ-ċessjoni ta' krediti li jirriżultaw minn relazzjonijiet ta' impjieg, tista' tostakola sindakat, bħal Sähköalojen ammattiliitto ry, milli jippreżenta rikors, quddiem qorti fit-tieni wieħed minn dawn l-Istati Membri, li fih jiġi eżegwit ix-xogħol, bil-għan li jirkupra, favur ħaddiema kkollokati, krediti salarjali li huma marbuta mas-salarju minimu fis-sens tad-Direttiva 96/71 u li ġew ċeduti lilu, peress li din iċ-ċessjoni hija konformi mad-dritt vinkolanti f'dan l-aħħar Stat Membru. L-Artikolu 3(1) u (7) tad-Direttiva 96/71 tal-Parlament Ewropew u tal-Kunsill, tas-16 ta' Diċembru 1996, dwar l-impjieg [il-kollokament] ta' ħaddiema fil-qafas ta' prestazzjoni ta' servizzi, moqrija flimkien mal-Artikoli 56 TFUE u 57 TFUE, għandu jiġi interpretat fis-sens li: ma jipprekludix kalkolu tas-salarju minimu għal kull siegħa u/jew għal kull biċċa xogħol, ibbażat fuq il-klassifikazzjoni tal-ħaddiema fi gruppi ta' remunerazzjoni, kif inhu previst mill-ftehimiet kollettivi rilevanti tal-Istat Membru ospitanti, bil-kundizzjoni li dan il-kalkolu u din il-klassifikazzjoni jitwettqu skont regoli vinkolanti u trasparenti, fatt li għandu jiġi vverifikat mill-qorti nazzjonali; allowance ta' kuljum, bħal dik inkwistjoni fil-kawża prinċipali, għandha tiġi kkunsidrata bħala li tifforma parti mis-salarju minimu, f'kundizzjonijiet identiċi għal dawk li għalihom hija suġġetta l-inklużjoni ta' din l-allowance fis-salarju minimu mħallas lill-ħaddiema lokali f'każ ta' kollokament ta' dawn tal-aħħar fi ħdan l-Istat Membru kkonċernat; allowance għat-traġitt, bħal dik inkwistjoni fil-kawża prinċipali, li titħallas lill-ħaddiema bil-kundizzjoni li t-traġitt ta' kuljum li huma jwettqu sabiex imorru fuq il-post tax-xogħol u jerġgħu lura ikun ta' iktar minn siegħa, għandha tiġi kkunsidrata bħala li tifforma parti mis-salarju minimu tal-ħaddiema kkollokati sakemm tkun issodisfatta din il-kundizzjoni, fatt li għandu jiġi vverifikat mill-qorti nazzjonali; t-teħid ta' responsabbiltà għall-akkomodazzjoni ta' dawn il-ħaddiema ma għandux jiġi kkunsidrat bħala li jikkostitwixxi element tas-salarju minimu ta' dawn tal-aħħar; allowance fil-forma ta' vawċers tal-ikel ipprovduti lill-imsemmija ħaddiema ma għandhiex tiġi kkunsidrata bħala li tifforma parti mis-salarju minimu ta' dawn tal-aħħar, u il-bonus ta' vaganzi li għandu jingħata lill-ħaddiema kkollokati għall-perijodu minimu tal-leave annwali mħallas, jikkorrispondi għas-salarju minimu li għandhom dritt għalih dawn tal-aħħar matul il-perijodu ta' riferiment. Lingwa tal-kawża: il-Ġermaniż Il-punt 14 tal-Anness I tad-Direttiva tal-Kunsill 85/337/KEE, tas-27 ta' Ġunju 1985, dwar l-istima tal-effetti ta' ċerti proġetti pubbliċi u privati fuq l-ambjent, kif emendata bid-Direttiva 2009/31/KE tal-Parlament Ewropew u tal-Kunsill, tas-23 ta' April 2009, għandu jiġi interpretat fis-sens li tħaffir esploratorju, bħal dak inkwistjoni fil-kawża prinċipali, li fil-kuntest tiegħu jkun previst tentattiv ta' estrazzjoni ta' gass naturali u ta' żejt mhux maħdum sabiex tiġi ddeterminata l-vijabbiltà kummerċjali ta' ħażna ta' riżorsi naturali, ma jaqax fil-kamp ta' applikazzjoni ta' din id-dispożizzjoni. L-Artikolu 4(2) tad-Direttiva 85/337, kif emendata bid-Direttiva 2009/31, moqri flimkien mal-punt 2(d) tal-Anness II tal-imsemmija direttiva, għandu jiġi interpretat fis-sens li l-obbligu li titwettaq evalwazzjoni tal-effetti fuq l-ambjent ta' tħaffir fil-fond, bħalma huwa t-tħaffir esploratorju inkwistjoni fil-kawża prinċipali, jista' jirriżulta minn din id-dispożizzjoni. Għalhekk, l-awtoritajiet nazzjonali għandhom iwettqu eżami partikolari tal-kwistjoni jekk, fid-dawl tal-kriterji li jinsabu fl-Anness III tad-Direttiva 85/337, kif emendata bid-Direttiva 2009/31, għandhiex titwettaq evalwazzjoni tal-effetti fuq l-ambjent. F'dan il-kuntest, għandu jiġi eżaminat b'mod partikolari jekk l-effetti fuq l-ambjent tat-tħaffir esploratorju jistgħux, minħabba l-effetti ta' proġetti oħra, ikunu iktar sinjifikattivi milli fl-assenza ta' tali proġetti. Din l-evalwazzjoni ma tistax tiddependi mil-limiti tal-komun. Lingwa tal-kawża: l-Ingliż It-tieni paragrafu tal-Mekkaniżmu Speċifiku previst fil-Kapitolu 2 tal-Anness IV tal-Att ta' Adeżjoni tal-2003 dwar il-kundizzjonijiet tal-adeżjoni mal-Unjoni Ewropea tar Repubblika Ċeka, tar Repubblika tal-Estonja, tar-Repubblika ta' Ċipru, tar Repubblika tal-Latvja, tar-Repubblika tal-Litwanja, tar-Repubblika tal Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka, u l-aġġustamenti għat-Trattati li fuqhom hija stabbilita l-Unjoni Ewropea, għandu jiġi interpretat fis-sens li ma jeħtieġx lill-proprjetarju ta' privattiva jew ta' ċertifikat ta' protezzjoni supplimentari, jew lill-benefiċjarju tiegħu, li jinnotifika l-intenzjoni tiegħu li joġġezzjona għal importazzjoni proposta qabel jinvoka d-drittijiet tiegħu skont l-ewwel paragrafu ta' dan il-mekkaniżmu. Madankollu, jekk dan il-proprjetarju jew il-benefiċjarju tiegħu jastjeni milli juri tali intenzjoni matul dan it-terminu ta' stennija ta' xahar previst fit-tieni paragrafu tal-imsemmi mekkaniżmu, il-persuna li tipproponi li timporta l-prodott mediċinali tista' leġittimament tapplika mal-awtoritajiet kompetenti għall-awtorizzazzjoni sabiex timporta dan il-prodott u, skont il-każ, timportah u tikkummerċjalizzah. L-imsemmi mekkaniżmu speċifiku jipprekludi għalhekk lill-proprjetarju jew lill-benefiċjarju tiegħu mill-possibbiltà li jinvoka d-drittijiet tiegħu skont l-ewwel paragrafu ta' dan il-mekkaniżmu fir-rigward tal-importazzjoni u tal-kummerċjalizzazzjoni tal-prodott mediċinali mwettqa qabel tkun intweriet din l-intenzjoni. It-tieni paragrafu tal-imsemmi mekkaniżmu speċifiku għandu jiġi interpretat fis-sens li n-notifika għandha tiġi indirizzata lill-proprjetarju tal-privattiva jew taċ-ĊPS, jew lill-benefiċjarju tiegħu, peress li dan il-kunċett jindika kull persuna li għandha legalment drittijiet mogħtija lill-proprjetarju tal-privattiva jew taċ-ċertifikat ta' protezzjoni supplimentari. It-tieni paragrafu ta' dan il-mekkaniżmu speċifiku għandu jiġi interpretat fis-sens li ma jeħtieġx lill-persuna li għandha l-intenzjoni li timporta jew li tikkummerċjalizza l-prodott mediċinali kkonċernat li tagħmel hija stess in-notifika, sakemm din in-notifika tippermetti li din il-persuna tiġi identifikata b'mod ċar. Lingwa tal-kawża: l-Ungeriż L-Artikolu 7(1) tad-Direttiva tal-Kunsill 93/13 KEE, tal-5 ta' April 1993, dwar klawżoli inġusti f'kuntratti mal-konsumatur, għandu jiġi interpretat fis-sens li dan ma jipprekludix regola proċedurali nazzjonali li skontha qorti lokali li għandha ġurisdizzjoni sabiex tiddeċiedi dwar ir-rikors ta' konsumatur intiż sabiex tiġi kkonstatata l-invalidità ta' kuntratt standard imfassal minn qabel ma jkollhiex ġurisdizzjoni sabiex tisma' t-talba tal-imsemmi konsumatur intiża sabiex tiġi kkonstatata n-natura inġusta ta' klawżoli kuntrattwali li jinsabu f'dan l-istess kuntratt, ħlief jekk jirriżulta li l-astensjoni tal-qorti nazzjonali toħloq xi inkonvenjenzi proċedurali ta' natura li jirrendu eċċessivament diffiċli l-eżerċizzju tad-drittijiet mogħtija lill-konsumatur mill-ordinament ġuridiku tal-Unjoni Ewropea. Hija l-qorti nazzjonali li għandha tagħmel il-verifiki neċessarji f'dan ir-rigward. Lingwa tal-kawża: il-Portugiż Id-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud, għandha tiġi interpretata fis-sens li ma tipprekludix l-applikazzjoni minn qabel u obbligatorja ta' proċedura amministrattiva nazzjonali, bħal dik prevista fl-Artikolu 63 tal-Kodiċi ta' Proċedura u ta' Proċedimenti Kontenzjużi Fiskali (Código de Procedimento e de Processo Tributário), fil-każ fejn l-amministrazzjoni fiskali tissuspetta l-eżistenza ta' prattika abbużiva. Lingwa tal-kawża: il-Franċiż Billi ma ħaditx, fit-terminu preskritt, il-miżuri kollha neċessarji sabiex tirkupra mingħand il-benefiċjarji l-għajnuna mill-Istat iddikjarata illegali u inkompatibbli mas-suq intern fl-Artikolu 1 tad-Deċiżjoni tal-Kummissjoni 2009/402/KE, tat-28 ta' Jannar 2009, dwar il-"pjanijiet ta' kontinġenza" fis-settur tal-frott u l-ħaxix implimentati minn Franza [C 29/05 (ex NN 57/05], u billi ma informatx lill-Kummissjoni Ewropea, fit-terminu stabbilit, bl-informazzjoni elenkata fl-Artikolu 4 ta' dik id-deċiżjoni, ir-Repubblika Franċiża naqset milli twettaq l-obbligi tagħha taħt ir-raba' paragrafu tal-Artikolu 288 TFUE u taħt l-Artikoli 2 sa 4 tal-imsemmija deċiżjoni. Ir-Repubblika Franċiża hija kkundannata għall-ispejjeż. Lingwa tal-kawża: il-Franċiż Ir-rikors huwa miċħud. Il-Parlament Ewropew huwa kkundannat għall-ispejjeż. Ir-Repubblika Ċeka, ir-Repubblika Franċiża u l-Kummissjoni Ewropea għandhom ibatu l-ispejjeż tagħhom. Lingwa tal-kawża: it-Taljan Permezz ta' digriet tat-28 ta' Jannar 2014 il-Qorti tal-Ġustizzja (It-Tieni Awla) ċaħdet l-appell u ddeċidiet li Romano Pisciotti għandu jbati l-ispejjeż rispettivi tiegħu. Lingwa tal-kawża: l-Ingliż tannulla d-deċiżjoni tal-Qorti Ġenerali li tannulla d-deċiżjoni tal-Bord tal-Appell; tirrinvija l-kawża lill-Qorti Ġenerali għal eżami mill-ġdid filwaqt li tippreċiża li hemm lok li jiġi kkonstatat li t-trade marks inkwistjoni huma simili; u tikkundanna lill-konvenut għall-ispejjeż kemm tal-proċedura quddiem il-Qorti Ġenerali kif ukoll ta' dik quddiem il-Qorti tal-Ġustizzja. L-ewwel nett, billi kkonkludiet li t-trade marks kienu simili fonetikament permezz tal-element komuni "so", il-Qorti Ġenerali kellha tikkonkludi li globalment dawk kienu jixxiebhu, tal-inqas f'dak li jikkonċerna dak l-element komuni. Il-konklużjoni tagħha li dawn kienu ma jixxibhux, minkejja l-element fonetiku komuni, kien ir-riżultat ta' nuqqas ta' applikazzjoni ta' ġurisprudenza stabbilita dwar in-natura u l-livell ta' xebh meħtieġ għall-applikazzjoni tal-Artikoli 8(1)(b) u 8(5). Lingwa tal-kawża: is-Slovakk Id-Direttiva 93/13 għandha tiġi interpretata fis-sens li huwa suffiċjenti, sabiex jiġi sodisfatt l-obbligu ta' trasparenza relatata mas-servizz aċċessorju (jekk ikun ikkonċernat servizz aċċessorju u mhux il-prezz jew ir-remunerazzjoni tal-kreditu stress) li għalih jitħallsu spejjeż amministrattivi, li l-prezz ta' dan is-servizz amministrattiv (l-ispejjeż amministrattivi) jiġi indikat f'termini ċari u li jinftiehmu, anki jekk l-għan tal-imsemmi servizz ma huwiex iddefinit? L-Artikolu 4(2) tad-Direttiva 93/13 għandu jiġi interpretat fis-sens li s-sempliċi fatt li l-ispejjeż amministrattivi jkunu inklużi fil-kalkolu tar-rata perċentwali annwali jindika li jkun ikkonċernat il-prezz jew ir-remunerazzjoni tal-kreditu u li dan jipprekludi stħarriġ ġudizzjarju fuq l-imsemmija spejjeż għall-finijiet ta' din id-direttiva? Jekk ir-risposta għad-domanda li saret fil-punt 3 hija li l-għan tas-servizz amministrattiv li għalih jitħallsu l-ispejjeż amministrattivi huwa trasparenti biżżejjed, għaldaqstant għandu jitqies li s-servizz amministrattiv, li jinkludi l-kompiti u l-passi amministrattivi kollha li jistgħu jittieħdu inkunsiderazzjoni, jikkostitwixxi l-għan prinċipali tal-kreditu lill-konsumatur? L-Artikolu 4(2) tad-Direttiva 93/13 għandu jiġi interpretat fis-sens li, għall-finijiet tal-imsemmija direttiva, ir-remunerazzjoni jew il-prezz tal-kreditu jinkludi mhux biss l-interessi, iżda wkoll l-ispejjeż tal-kreditur (kemm jekk imsemmija fil-kuntratt, fil-kundizzjonijiet ġenerali jew fl-iskala tat-tariffi) u li, konsegwentement, dawn l-ispejjeż bħala remunerazzjoni jew prezz eventwali ma jistgħux ikunu mistħarrġa mill-perspettiva tal-adegwatezza tagħhom għas-servizz ipprovdut bħala korrispettiv? Lingwa tal-kawża: il-Grieg tawtorizza lill-"ANKO AE Antiprosopeion, Emporiou kai Viomichanias" teffettwa l-eżekuzzjoni ta' mandat ta' qbid ta' oġġetti tal-Kummissjoni fil-Greċja, sabiex tissoddisfa t-talba għas-somma ta' EUR 6 752 ,74 kif ukoll l-interessi moratorji mit-12 ta' Awwissu 2010 u sal-ħlas sħiħ u komplut, b'rata tal-1 %. tikkundanna lill-Kummissjoni Ewropea għall-ispejjeż. Lingwa tal-kawża: il-Ġermaniż Lingwa tal-kawża: l-Olandiż jew, jekk ma hemmx obbligu ġenerali simili, fis-sens li hemm ċirkustanzi, bħal b'mod partikolari l-portata, in-nuqqas ta' prevedibbiltà jew in-natura inabitwali ta' dawn ir-regoli ta' ponderazzjoni, fejn tali obbligu huwa applikabbli? Lingwa tal-kawża: l-Olandiż Lingwa tal-kawża: il-Portugiż L-Artikolu 56 TFUE jipprekludi leġiżlazzjoni fiskali interna li tipprovdi li istituzzjonijiet finanzjarji mhux residenti fit-territorju Portugiż jiġu ssuġġettati għat-taxxa fuq id-dħul ta' interessi li jirriżultaw f'dan it-territorju u intaxxati f'ras il-għajn b'rata definittiva ta' 20 % (jew b'rata inqas fil-każ ta' ftehim għal ħelsien minn taxxa doppja), rata applikabbli fuq id-dħul gross, mingħajr il-possibbiltà ta' tnaqqis tal-ispejjeż professjonali direttament marbuta mal-attività finanzjarja eżerċitata, filwaqt li l-interessi li jirriżultaw mill-istituzzjonijiet finanzjarji residenti huma inkorporati fid-dħul globali taxxabbli, fejn isir it-tnaqqis tal-ispejjeż assoċjati mal-attività eżerċitata fil-mument tal-kalkolu tal-profitt għall-finijiet tal-issuġġettar għat-taxxa fuq id-dħul ta' persuni ġuridiċi, fejn b'hekk, ir-rata ġenerali ta' 25 % tapplika għad-dħul ta' interessi nett? Din l-oppożizzjoni teżisti wkoll meta ssir il-konstatazzjoni li l-bażi taxxabbli tal-istituzzjonijiet finanzjarji residenti tibqa' jew tista' tibqa' suġġetta, wara t-tnaqqis tal-ispejjeż ta' finanzjament assoċjati mad-dħul ta' interessi jew mat-tnaqqis tal-ispejjeż b'relazzjoni ekonomika diretta ma' dan id-dħul, għal bażi taxxabbli ogħla minn dak li huwa intaxxat f'ras il-għajn mill-istituzzjonijiet mhux residenti u li jkollu effett fuq id-dħul gross? F'dan ir-rigward, l-ispejjeż ta' finanzjament assoċjati mas-self mogħti jew mal-ispejjeż li jippreżentaw rabta ekonomika diretta mad-dħul ta' interessi li jirriżultaw, jistgħu jiġu kkonfermati permezz tad-data pprovduta mill-EURIBOR ("Euro Interbank Offered Rate") u mil-LIBOR ("London Interbank Offered Rate") – entitajiet li jirrappreżentaw ir-rati ta' interess medji mitluba fil-finanzjamenti interbankarji li għalihom jirrikorru l-banek sabiex jeżerċitaw l-attività tagħhom? Lingwa tal-kawża: l-Ingliż Fid-dawl tar-raġunijiet esposti f'dan l-appell, Safa Nicu Sepahan Co. titlob lill-Qorti tal-Ġustizzja joġgħobha: tannulla parzjalment is-sentenza tal-Qorti Ġenerali mogħtija fil-25 ta' Novembru 2014 fil-Kawża T-384/11 sa fejn: ma rrikonoxxietx id-danni materjali subiti minn Safa Nicu Sepahan Co. u ma tatx kumpens sabiex ikopri dawn id-danni; ma rrikonoxxietx li Safa Nicu Sepahan Co. subit danni immaterjali iżda attribwit somma arbitrarjament baxxa ta' EUR 50 000 bħala l-uniku kumpens għal dan id-dannu; teżerċita ġurisdizzjoni sħiħa u, fuq il-bażi ta' elementi li għandha għad-dispożizzjoni tagħha: Prinċipalment: tagħti lil Safa Nicu Sepahan Co. somma ta' EUR 5 6 62 737,40 flimkien mal-interess, għad-danni materjali subi minħabba ksur gravi ta' dispożizzjoni legali u tal-azzjoni illegali tal-Kunsill tal-Unjoni Ewropea; tagħti lil Safa Nicu Sepahan Co. somma ta' EUR 2 0 00 000 flimkien mal-interessi, għad-danni immaterjali subi minħabba l-ksur gravi ta' dispożizzjoni legali u tal-azzjoni illegali tal-Kunsill tal-Unjoni Ewropea; tikkundanna lill-Kunsill tal-Unjoni Ewropea jbati l-ispejjeż legali u spejjeż oħrajn sostnuti mill-appellanti b'relazzjoni ma' dan l-appell, inkluż l-ispejjeż sostnuti fir-rigward tal-proċedura inizjali quddiem il-Qorti Ġenerali, flimkien mal-interessi. Sussidjarjament: tikkundanna lill-Kunsill tal-Unjoni Ewropea jħallas lil Safa Nicu Sepahan Co. l-ammont tal-ispejjeż legali u spejjeż oħrajn sostnuti fir-rigward ta' dan l-appell, inkluż dawk sostnuti fir-rigward tal-proċedura inizjali quddiem il-Qorti Ġenerali, flimkien mal-interessi marbuta. B'mod iktar sussidjarju: tirrinvija l-kawża quddiem il-Qorti Ġenerali sabiex din il-qorti teżamina mill-ġdid l-ammont tad-danni u tagħti sentenza ġdid favur Safa Nicu Sepahan Co. Ir-rikorrenti tqajjem żewġ aggravi kontra s-sentenza tal-Qorti Ġenerali mogħtija fil-25 ta' Novembru 2014, b'diversi argumenti għal kull aggravju: Fl-ewwel aggravju tal-appell, ir-rikorrenti ssostni li l-Qorti Ġenerali wettqet żball ta' liġi fil-punti 93 sa 149 tas-sentenza appellata billi ċaħdet it-talba għal kumpens tar-rikorrenti għad-danni materjali kollha kemm huma, minkejja l-fatt li l-Qorti Ġenerali kienet irrikonoxxiet u ammettiet li r-rikorrenti kienet effettivament sostniet danni materjali minħabba azzjoni serjament illegali tal-Unjoni. L-ewwel aggravju huwa bbażat fuq l-argumenti li ġejjin: is-sentenza ma attribwiet l-ebda kumpens għad-danni kkważati mill-Unjoni u l-uffiċjali tagħha, bi ksur tal-Artikolu 340(2) TFUE u tal-Artikolu 41(3) CFREU, dawn iż-żewġ artikoli jistabbilixxu l-prinċijpu tal-"kumpens sħiħ"; Barra minn hekk, billi ma attribwiet l-ebda kumpens għad-danni materjali meta l-eżistenza tagħhom kienet irrikonoxxuta, is-sentenza tikser il-prinċipji ta' proporzjonalità, ta' eżami ekwu u twettaq ċaħda tal-ġustizzja; is-sentenza tikser barra minn hekk il-liġi permezz ta' distorsjonijiet manifesti ta' fatti u ta' provi, u ċ-ċaħda tagħha tad-danni kollha tar-rikorrrenti hija bbażata fuq raġunament difettuż, illoġiku u kontradittorju. Fit-tieni aggravju tal-appell, ir-rikorrenti ssostni li l-Qorti Ġenerali wettqet żball ta' liġi fil-punti 92 sa 149 tas-sentenza appellata billi qieset li l-għoti ta' EUR 50 000 kien jikkostitwixxi kumpens xieraq. Għaldaqstant il-Qorti Ġenerali kisret l-obbligu tagħha ta' ġustifikazzjoni, il-prinċipju ta' proporzjonalità u l-prinċpju li jobbligaha tħallas kumpens għad-danni u spejjeż reali, fatt li wassal għal riżultat arbitrarju u illegali. Lingwa tal-kawża: il-Franċiż L-Artikolu 6(3) ta' din id-direttiva għandu jiġi interpretat fis-sens li din tal-aħħar ma tipprekludix leġiżlazzjoni nazzjonali li trażżan id-dħul irregolari ta' ċittadin ta' Stat terz permezz ta' piena ta' priġunerija, meta l-barrani inkwistjoni jkun jista' jittieħed lura minn Stat Membru ieħor, skont ftehim jew arranġament konkluż ma' dan tal-aħħar qabel id-dħul fis-seħħ tad-Direttiva? Lingwa tal-kawża: l-Ispanjol tannulla, skont l-Artikolu 263 tat-Trattat dwar il-Funzjonament tal-Unjoni Ewropea, id-digriet tal-Qorti Ġenerali tal-25 ta' Novembru 2014 fil-Kawżi magħquda T-426/10 u T-575/10 u fil-Kawża T-440/12, Moreda-Riviere Trefilerías vs Il-Kummissjoni tikkundanna lill-Kummissjoni Ewropea għall-ispejjeż kemm ta' dawn il-proċeduri kif ukoll dawk sostnuti quddiem il-Qorti Ġenerali Insostenn tal-appell tagħha, l-appellanti tinvoka aggravju wieħed. L-appellanti ssostni li l-Qorti Ġenerali wettqet żball ta' liġi fl-evalwazzjoni tal-interess ta' Moreda-Riviere Trefilerías, S.A. li tressaq kawża, kemm fir-rikors għal annullament fil-Kawża T-575/10 kontra d-Deċiżjoni tal-Kummissjoni, tat-30 ta' Settembru 2010, li temenda d-Deċiżjoni C(2010) 4387 (finali) dwar proċedura għall-applikazzjoni tal-Artikolu 101 tat-Trattat dwar il-Funzjonament tal-Unjoni Ewropea u tal-Artikolu 53(1) tal-Ftehim ŻEE (Każ COMP/38.344 – Azzar għall-prestressing), kif ukoll fl-adattament tal-motivi tar-rikors u tat-talbiet ifformulati fil-Kawża T-426/10 fir-rigward tad-Deċiżjoni tal-Kummissjoni, tat-30 ta' Settembru 2010, li temenda d-Deċiżjoni C(2010) 4387 (finali) dwar proċedura għall-applikazzjoni tal-Artikolu 101 tat-Trattat dwar il-Funzjonament tal-Unjoni Ewropea u tal-Artikolu 53(1) tal-Ftehim ŻEE (Każ COMP/38.344 – Azzar għall-prestressing). Lingwa tal-kawża: l-Ispanjol tannulla, skont l-Artikolu 263 tat-Trattat dwar il-Funzjonament tal-Unjoni Ewropea, id-digriet tal-Qorti Ġenerali tal-25 ta' Novembru 2014 fil-Kawżi magħquda T-427/10 u T-576/10 u fil-Kawża T-439/12, Trefilerías Quijano vs Il-Kummissjoni tikkundanna lill-Kummissjoni Ewropea għall-ispejjeż kemm ta' dawn il-proċeduri kif ukoll dawk sostnuti quddiem il-Qorti Ġenerali Insostenn tal-appell tagħha, l-appellanti tinvoka aggravju wieħed. L-appellanti ssostni li l-Qorti Ġenerali wettqet żball ta' liġi fl-evalwazzjoni tal-interess ta' Trefilerías Quijano SA li tressaq kawża, kemm fir-rikors għal annullament fil-Kawża T-576/10 kontra d-Deċiżjoni tal-Kummissjoni, tat-30 ta' Settembru 2010, li temenda d-Deċiżjoni C(2010) 4387 (finali) dwar proċedura għall-applikazzjoni tal-Artikolu 101 tat-Trattat dwar il-Funzjonament tal-Unjoni Ewropea u tal-Artikolu 53(1) tal-Ftehim ŻEE (Każ COMP/38.344 – Azzar għall-prestressing), kif ukoll fl-adattament tal-motivi tar-rikors u tat-talbiet ifformulati fil-Kawża T-427/10 fir-rigward tad-Deċiżjoni tal-Kummissjoni, tat-30 ta' Settembru 2010, li temenda d-Deċiżjoni C(2010) 4387 (finali) dwar proċedura għall-applikazzjoni tal-Artikolu 101 tat-Trattat dwar il-Funzjonament tal-Unjoni Ewropea u tal-Artikolu 53(1) tal-Ftehim ŻEE (Każ COMP/38.344 – Azzar għall-prestressing). Lingwa tal-kawża: l-Ispanjol tannulla, skont l-Artikolu 263 tat-Trattat dwar il-Funzjonament tal-Unjoni Ewropea, id-digriet tal-Qorti Ġenerali tal-25 ta' Novembru 2014 fil-Kawżi magħquda T-428/10 u T-577/10 u fil-Kawża T-441/12, Trenzas y Cables de Acero vs Il-Kummissjoni tikkundanna lill-Kummissjoni Ewropea għall-ispejjeż kemm ta' dawn il-proċeduri kif ukoll dawk sostnuti quddiem il-Qorti Ġenerali Insostenn tal-appell tagħha, l-appellanti tinvoka aggravju wieħed. L-appellanti ssostni li l-Qorti Ġenerali wettqet żball ta' liġi fl-evalwazzjoni tal-interess ta' Trenzas y Cables de Acero PSC li tressaq kawża, kemm fir-rikors għal annullament fil-Kawża T-577/10 kontra d-Deċiżjoni tal-Kummissjoni, tat-30 ta' Settembru 2010, li temenda d-Deċiżjoni C(2010) 4387 (finali) dwar proċedura għall-applikazzjoni tal-Artikolu 101 tat-Trattat dwar il-Funzjonament tal-Unjoni Ewropea u tal-Artikolu 53(1) tal-Ftehim ŻEE (Każ COMP/38.344 – Azzar għall-prestressing), kif ukoll fl-adattament tal-motivi tar-rikors u tat-talbiet ifformulati fil-Kawża T-428/10 fir-rigward tad-Deċiżjoni tal-Kummissjoni, tat-30 ta' Settembru 2010, li temenda d-Deċiżjoni C(2010) 4387 (finali) dwar proċedura għall-applikazzjoni tal-Artikolu 101 tat-Trattat dwar il-Funzjonament tal-Unjoni Ewropea u tal-Artikolu 53(1) tal-Ftehim ŻEE (Każ COMP/38.344 – Azzar għall-prestressing). Lingwa tal-kawża: l-Ispanjol tannulla, skont l-Artikolu 263 tat-Trattat dwar il-Funzjonament tal-Unjoni Ewropea, id-digriet tal-Qorti Ġenerali tal-25 ta' Novembru 2014 fil-Kawżi magħquda T-429/10 u T-578/10 u fil-Kawża T-438/12, Global Steel Wire vs Il-Kummissjoni tikkundanna lill-Kummissjoni Ewropea għall-ispejjeż kemm ta' dawn il-proċeduri kif ukoll dawk sostnuti quddiem il-Qorti Ġenerali Insostenn tal-appell tagħha, l-appellanti tinvoka aggravju wieħed. L-appellanti ssostni li l-Qorti Ġenerali wettqet żball ta' liġi fl-evalwazzjoni tal-interess ta' Global Steel Wire li tressaq kawża, kemm fir-rikors għal annullament fil-Kawża T-578/10 kontra d-Deċiżjoni tal-Kummissjoni, tat-30 ta' Settembru 2010, li temenda d-Deċiżjoni C(2010) 4387 (finali) dwar proċedura għall-applikazzjoni tal-Artikolu 101 tat-Trattat dwar il-Funzjonament tal-Unjoni Ewropea u tal-Artikolu 53(1) tal-Ftehim ŻEE (Każ COMP/38.344 – Azzar għall-prestressing), kif ukoll fl-adattament tal-motivi tar-rikors u tat-talbiet ifformulati fil-Kawża T-429/10 fir-rigward tad-Deċiżjoni tal-Kummissjoni tat-30 ta' Settembru 2010 li temenda d-Deċiżjoni C(2010) 4387 (finali) dwar proċedura għall-applikazzjoni tal-Artikolu 101 tat-Trattat dwar il-Funzjonament tal-Unjoni Ewropea u tal-Artikolu 53(1) tal-Ftehim ŻEE (Każ COMP/38.344 – Azzar għall-prestressing). Lingwa tal-kawża: l-Ingliż Rikors kontra d-deċiżjoni tar-Raba' Bord tal-Appell tal-UASI, tal-25 ta' Marzu 2011 (Każ R 751/2009-4), dwar proċedimenti għal dikjarazzjoni ta' invalidità bejn Pangyrus Ltd u RSVP Design Ltd. Ir-rikors huwa miċħud. Pangyrus Lts hija kkundannata għall-ispejjeż. Lingwa tal-kawża: il-Franċiż It-talba għall-annullament tar-Regolamenti ta' Implimentazzjoni tal-Kunsill ta' wara l-adozzjoni tar-Regolament tal-Kunsill (UE) Nru 36/2012, tat-18 ta' Jannar 2012, dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011, hija miċħuda bħala inammissibbli. Huma annullati, sa fejn dawn l-atti jikkonċernaw lil Bassam Sabbagh: ir-Regolament ta' Implimentazzjoni tal-Kunsill (UE) Nru 1151/2011, tal-14 ta' Novembru 2011, li jimplimenta r-Regolament (UE) Nru 442/2011; id-Deċiżjoni 2011/782/PESK, tal-1 ta' Diċembru 2011, dwar miżuri restrittivi kontra s-Sirja u tħassar id-Deċiżjoni 2011/273/PESK; ir-Regolament Nru 36/2012; L-effetti tad-deċiżjonijiet u tar-regolamenti annullati għandhom jibqgħu, fil-konfront ta' Bassam Sabbagh, sad-data tal-iskadenza tat-terminu għall-appell jew, jekk jitressaq appell f'dan it-terminu, saċ-ċaħda eventwali tal-appell. It-talba għad-danni hija miċħuda. Il-Kunsill tal-Unjoni Ewropea għandu jbati l-ispejjeż tiegħu kif ukoll nofs dawk sostnuti minn Bassam Sabbagh. Bassam Sabbagh għandu jbati nofs l-ispejjeż tiegħu. Lingwa tal-kawża: il-Franċiż Ir-rikors huwa miċħud. Ir-Repubblika Franċiża għandha tbati l-ispejjeż tagħha kif ukoll dawk sostnuti mill-Kummissjoni Ewropea. Lingwa tal-kawża: il-Franċiż Ir-rikors huwa miċħud. Orange għandha tbati l-ispejjeż tagħha kif ukoll dawk sostnuti mill-Kummissjoni Ewropea. Lingwa tal-kawża: il-Pollakk Ir-rikors huwa miċħud. Ir-Repubblika tal-Polonja hija kkundannata għall-ispejjeż. Lingwa tal-kawża: il-Litwanjan Id-Deċiżjoni ta' Implimentazzjoni tal-Kummissjoni 2013/214/UE, tat-2 ta' Mejju 2013, dwar l-esklużjoni mill-finanzjament tal-Unjoni Ewropea ta' ċertu nefqa mġarrba mill-Istati Membri skont it-Taqsima ta' Garanziji tal-Fond Agrikolu Ewropew dwar Gwida u Garanzija (FAEGG), skont il-Fond Agrikolu Ewropew ta' Garanzija (FAEG) u skont il-Fond Agrikolu Ewropew għall-Iżvilupp Rurali (FAEŻR) hija annullata, sa fejn timponi korrezzjoni finanzjarja ta' 5 % fir-rigward tal-miżuri agroalimetari marbuta mal-kriterju relatat mal-użu ta' fertilizzanti. Ir-rikors huwa miċħud għall-bqija. Ir-Repubblika tal-Litwanja u l-Kummissjoni Ewropea għandhom ibatu l-ispejjeż rispettivi tagħhom. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-UASI, tat-13 ta' Mejju 2013 (Każ R 2049/2011-4), dwar proċedimenti ta' oppożizzjoni bejn Guerlain SA u Costa Crociere SpA. Ir-rikors huwa miċħud. Costa Crociere SpA hija kkundannata għall-ispejjeż. Lingwa tal-kawża: il-Ġermaniż Rikors ippreżentat kontra d-deċiżjoni tat-Tieni Bord tal-Appell tal-UASI, tal-25 ta' Ottubru 2013 (Każ R 1671/2012-2), dwar proċedimenti ta' oppożizzjoni bejn Tibesoca, SL u 9Flats GmbH. Ir-rikors huwa miċħud. 9Flats GmbH hija kkundannata għall-ispejjeż. Lingwa tal-kawża: il-Franċiż Appell mid-digriet tat-Tribunal għas-Servizz Pubbliku tal-Unjoni Ewropea (It-Tielet Awla), tas-27 ta' Frar 2014, Walton vs Il-Kummissjoni (F-32/13, ĠabraSP, EU:F:2014:37), u intiż għall-annullament ta' din is-sentenza. L-appell huwa miċħud. Robert Walton għandu jbati l-ispejjeż tiegħu kif ukoll dawk inkorsi mill-Kummissjoni Ewropea fil-kuntest ta' din l-istanza. Lingwa tal-kawża: il-Portugiż tannulla l-punti 9 u 18 tal-Anness II tad-Deċiżjoni tal-Kummissjoni Ewropea C (2014) 5682 finali, tat-3 ta' Awwissu 2014, Għajnuna mill-Istat Nru SA.39250 (2014/N) – il-Portugall, Resolution of Banco Espírito Santo, S.A., fil-parti li timponi jew tista' tiġi interpretata fis-sens li timponi fuq ir-rikorrenti (Banco Espírito Santo, S.A., [iktar 'il quddiem, "BES"]) ir-responsabbiltà għall-assigurazzjoni tar-remunerazzjoni tal-Monitoring Trustee jew kwalunkwe spajjeż oħra tal-Monitoring Trustee; tikkundanna lill-Kummissjoni Ewropea għall-ispejjeż. Insostenn tar-rikors tagħha, ir-rikorrenti tinvoka tliet motivi. L-ewwel motiv, ibbażat fuq il-ksur tar-regoli ġuridiċi relatati mal-applikazzjoni tat-Trattat – billi imponiet fuq il-BES l-ispejjeż marbuta mas-superviżjoni tat-twettiq tal-impenji meħuda mir-Repubblika Portugiża: L-impożizzjoni fuq il-BES tal-obbligi fir-rigward ta' att minn terzi li fir-rigward tagħha l-BES ma tatx il-kunsens tagħha u li minnha hija ma tislet ebda vantaġġ, u li ma ġiex applikat bi bqil mal-kriterji li jiżguraw l-osservanza tal-prinċipju ta' soluzzjoni l-iktar vantaġġjuża ekonomikament, bi preġudizzju, eventwali, għall-kredituri u għall-azzjonisti tal-BES. Skont id-deċiżjoni kkontestata, il-ħatra tal-Monitoring Trustee ssir mill-Fond għar-Riżoluzzjoni. Madankollu, filwaqt li hija r-Repubblika Portugiża li għandha taħtar biss Monitor Trustee wieħed, ma jidhirx aċċettabbli li l-oneru għar-remunerazzjoni tal-Monitoring Trustee għandu jaqa' kollu kemm hu fuq il-BES. Din is-soluzzjoni tmur kontra l-osservanza tal-prinċipji li għalihom hija suġġetta l-għajnuna mill-Istat: (i) issaħħaħ il-vantaġġ li minnu jibbenefika l-Bank Tranżitorju, fejn b'dan il-mod tinħeles minn spejjeż li f'sitwazzjoni oħra kienu jiġu imposti fuqha bil-liġi; (ii) toħloq distorsjoni fuq il-kompetizzjoni favur il-Bank Tranżitorju, fejn b'dan il-mod tinħeles minn spejjeż li ma ġewx ikkwantifikati fl-awtorizzazzjoni tal-għajnuna mill-Istat; Il-leġiżlazzjoni tal-UE fil-qasam tal-għajnuna mill-Istat ma tinkludi ebda raġuni għall-impożizzjoni tar-remunerazzjoni tal-Monitoring Trustee fuq il-BES li, għandu jiġi mfakkar, ma huwiex destinatarju tad-Deċiżjoni u lanqas ma huwa benefiċjarju tal-għajnuna; Ir-Regolament (UE) Nru 806/2014, dwar il-Mekkaniżmu Uniku ta' Riżoluzzjoni, applikabbli mill-2016, ma jżid xejn dwar is-suġġett, ħlief li jipprovdi għar-rwol ta' fiduċjarju fl-Artikolu 19, bħal ma jżid xejn ir-Regolament Nru 1093/2010 jew id-Direttiva 2014/59/UE, li t-terminu għat-traspożizzjoni tagħha għadu ma ddekorriex; Fil-kuntest tad-dritt tal-Unjoni Ewropea, u b'mod partikolari fl-ambitu tal-implementazzjoni mid-DĠ COMP (Direttorat Ġenerali tal-Kompetizzjoni tal-Kummissjoni Ewropea), dipartiment responsabbli għall-abbozzar tad-deċiżjoni kkontestata, jeżistu dispożizzjonijiet interpretattivi solidi fir-rigward tal-figuri tal-Monitoring Trustee u tar-remunerazzjoni tiegħu, li jistgħu jservu sabiex jimtlew il-lakuni leġiżlattivi għas-sitwazzjoni inkwistjoni, b'mod partikolari fir-rigward tal-istruttura kwantitattiva ta' remunerazzjoni tal-Monitoring Trustee, li għandha ssir bi qbil bejn il-partijiet, bla ħsara għall-approvazzjoni mill-Kummissjoni Ewropea u għall-indipendenza neċessarja u l-mezzi li għandhom jingħataw; Il-mod kif għandha tiġi pproċessata r-remunerazzjoni tal-Monitoring Trustee fil-prattika ma jistax jiġi impost mill-Kummissjoni Ewropea fuq ir-rikorrenti, fejn għalhekk l-impożizzjoni ta' dan l-oneru pekunjarju mill-Kummissjoni b'mod vinkolanti (jiġifieri mingħajr aċċettazzjoni preċedenti mill-BES tal-ammont tiegħu) ma għandha ebda bażi legali, la fir-Regolament (UE) Nru 806/2014, u lanqas f'att leġiżlattiv ieħor; Il-Kummissjoni Ewropea nnifisha, fid-deċiżjoni kkontestata, sempliċement iddikjarat li l-Monitoring Trustee għandu jiġi rremunerat mill-Bad Bank u li din ir-remunerazzjoni għandha tkun "b'tali mod li ma tostakolax l-indipendenza u l-effikaċja tal-amministratur fl-eżerċizzju tal-mandat tiegħu". Għaldaqstant ma hemmx definizzjoni konkreta tal-istruttura ta' remunerazzjoni, b'mod partikolari tal-mod kif din tiġi implementata fil-prattika, jew tal-limiti tagħha. It-tieni motiv, ibbażat fuq il-ksur tal-prinċipji ta' aspettattivi leġittimi, ta' ċertezza legali u ta' awtolimitazzjoni amministrattiva: Il-Kummissjoni kisret il-prinċipji ta' aspettattivi leġittimi, ta' ċertezza legali u ta' awtolimitazzjoni amministrattiva fil-parti li timponi, jew li tista' tiġi interpretata fis-sens li timponi, fuq il-BES l-oneri marbuta mal-Monitoring Trustee; Dan huwa wisq iżjed minnu meta jiġi kkonstatat li l-BES, terza persuna għad-Deċiżjoni, ġiet eskluża totalment mill-proċedura ta' għażla tal-Monitoring Trustee, fejn b'hekk, bla ħasara għall-miżuri u għall-indipendenza meħtieġa mid-Deċiżjoni, ma setgħetx tiżgura li tikkonforma ruħha mar-responsabbiltajiet tagħha (u mar-responsabbiltajiet fiduċjarji tal-amministraturi tagħha), bil-għan li tiggarantixxi li din il-monitorizzazzjoni tal-impenji tirrappreżenta oneru finanzjarju inqas sinjifikattiv għall-BES. It-tielet motiv, ibbażat fuq il-ksur tal-prinċipju ta' proporzjonalità: Il-Kummissjoni kisret il-prinċipju ta' proporzjonalità, billi imponiet lill-BES l-oneru finanzjarju unilaterali u sħiħ li, meta wieħed iqis is-sitwazzjoni finanzjarja attwali tal-BES bħala istituzzjoni suġġetta għal miżura ta' riżoluzzjoni, mhux biss jidher li hu estremament gravi u sinjifikattiv, iżda jeċċedu l-limiti ta' proporzjonalità, f'sens restrittiv; Dan huwa wisq iżjed minnu meta jitqies, skont il-BES, li r-responsabbiltà għal dawn l-ispejjeż, ġaladarba ma tteħditx mill-Istat Portugiż permezz ta' impenji, taqa' fuq il-Kummissjoni Ewropea nnifisha, bis-saħħa tar-responsabbiltajiet tagħha nnifisha fil-qasam ta' riżoluzzjoni tal-istituzzjonijiet bankarji u tal-impenji meħuda mill-Istati Membri fil-kuntest ta' dawn il-miżuri. tannulla d-deċiżjoni kkontestata u tilqa' l-applikazzjoni għat-trade mark; tikkundanna lill-UASI u lill-parti l-oħra, jekk din tintervjeni, sabiex tħallas l-ispejjeż. Ksur tal-Artikoli 8(1)(b) u 8(5) tar-Regolament Nru 207/2009. Lingwa tal-kawża: il-Bulgaru tannulla s-sentenza tat-Tribunal għas-Servizz Pubbliku, tat-13 ta' Novembru 2014, mogħtija fil-Kawża F-2/12, Hristov vs Il-Kummissjoni u EMA, tibgħat lura l-kawża quddiem it-Tribunal għas-Servizz Pubbliku, sabiex dan jiddeċiedi dwar l-aggravji l-oħra, tirriżerva l-ispejjeż tal-appell. Insostenn tal-appell tagħha, l-appellanti tinvoka tliet aggravji: it-Tribunal għas-Servizz Pubbliku kiser id-dritt tal-Unjoni billi ta lill-prinċipju ta' amministrazzjoni tajba portata li dan il-prinċipju ma għandux, sussidjarjament, it-Tribunal għas-Servizz Pubbliku kiser il-prinċipju ta' proporzjonalità billi naqas milli jivverifika, qabel ma ddeċieda li jilqa' t-talba għal annullament, jekk in-nuqqas ta' osservanza tal-prinċipju ta' amministrazzjoni tajba setax kellu impatt fuq il-kontenut tad-deċiżjoni kkontestata; b'mod iktar sussidjarju, it-Tribunal għas-Servizz Pubbliku, fi kwalunkwe każ, kiser id-dritt tal-Unjoni billi naqas milli jibbilanċja l-interessi rispettivi inkwistjoni u billi ma llimitax l-effetti tas-sentenza tiegħu. Lingwa tal-kawża: il-Bulgaru tannulla s-sentenza tat-Tribunal għas-Servizz Pubbliku, tat-13 ta' Novembru 2014, mogħtija fil-Kawża F-2/12, Hristov vs Il-Kummissjoni u EMA, tibgħat lura l-kawża quddiem it-Tribunal għas-Servizz Pubbliku, sabiex dan jiddeċiedi dwar l-aggravji l-oħra, tirriżerva l-ispejjeż tal-appell. Insostenn tal-appell tagħha, l-appellanti tinvoka erba' aggravji: it-Tribunal għas-Servizz Pubbliku kiser id-dritt tal-Unjoni billi ta lill-prinċipju ta' amministrazzjoni tajba portata li dan il-prinċipju ma għandux, sussidjarjament, it-Tribunal għas-Servizz Pubbliku kiser il-prinċipju ta' proporzjonalità billi naqas milli jivverifika, qabel ma ddeċieda li jilqa' t-talba għal annullament, jekk in-nuqqas ta' osservanza tal-prinċipju ta' amministrazzjoni tajba setax kellu impatt fuq il-kontenut tad-deċiżjoni kkontestata, b'mod iktar sussidjarju, it-Tribunal għas-Servizz Pubbliku, fi kwalunkwe każ, kiser id-dritt tal-Unjoni billi naqas milli jibbilanċja l-interessi rispettivi inkwistjoni u billi ma llimitax l-effetti tas-sentenza tiegħu, b'mod dejjem iktar sussidjarju, it-Tribunal għas-Servizz Pubbliku kiser id-dritt tal-Unjoni billi qies li l-irregolarità tad-deċiżjoni tal-Kummissjoni kienet timplika neċessarjament l-irregolarità tad-deċiżjoni adottata mill-EMA. Lingwa tal-kawża: l-Ingliż tannulla d-Deċiżjoni tal-Kummissjoni tal-24 November 2014 bir-referenza Ares(2014)3900631 ("id-deċiżjoni kkontestata"), li biha l-Kummissjoni kkonfermat il-maġġorparti tad-deċiżjoni tagħha tat-3 ta' Ġunju 2014 bir-referenza Ares(2014)2150615 li biha l-Kummissjoni adottat deċiżjoni fuq it-talba għal informazzjoni ta' PAN Europe tat-3 ta' Jannar 2014 (irreġistrata mill-Kummissjoni fis-6 ta' Jannar 2014); tikkundanna lill-Kummissjoni għall-ispejjeż tal-proċeduri Insostenn tar-rikors tagħha, ir-rikorrenti tinvoka żewġ motivi. L-ewwel motiv jallega li billi adottat id-deċiżjoni kkontestata, il-Kummissjoni kisret jew b'mod żbaljat ma applikatx jew applikat biss parzjalment ir-Regolament (KE) Nru 1367/2006, peress li: il-Kummissjoni kisret l-Artikolu 2(1)(d) tar-Regolament (KE) Nru 1367/2006 billi ma ttendietx li l-informazzjoni mitluba tikkwalifika bħala informazzjoni ambjentali; il-Kummissjoni kisret l-Artikolu 6(1) tar-Regolament (KE) Nru 1367/2006 u l-Artikolu 4(3) tar-Regolament (KE) Nru 1049/2001 billi ma interpretatx ir-raġuni għal rifjut tal-Artikolu 4(3) tar-Regolament (KE) Nru 1049/2001 f'konformità mat-tieni paragrafu tal-Artikolu 4(3) tal-Konvenzjoni ta' Aarhus jew/u b'mod ristrettiv biżżejjed, billi ma wiżnitx l-interess speċifiku tal-protezzjoni tal-proċess deċiżjonali invokat mill-Kummissjoni fil-konfront tal-interessi ġenerali tal-iżvelar tal-informazzjoni ambjentali u billi ma pprovdietx motivazzjoni suffiċjenti għar-rifjut; il-Kummissjoni kisret l-Artikolu 6(1) tar-Regolament (KE) Nru 1367/2006 u l-Artikolu 4 tar-Regolament (KE) Nru 1049/2001 billi ma eżaminatx b'mod speċifiku u individwali d-dokumenti li hemm riferiment għalihom fit-talba għall-aċċess u billi ma ġġustifikatx għal kull dokument speċifiku r-raġuni għaliex ma għandux jiġi żvelat. It-tieni motiv jallega li billi adottat id-deċiżjoni kkontestata, il-Kummissjoni kisret ir-Regolament (KE) Nru 1049/2001, speċjalment l-Artikolu 4 ta' dak ir-regolament u/jew b'mod iktar speċifiku l-Artikolu 4(3) ta' din tal-aħħar peress li naqset milli turi li għandha tapplika r-raġuni għal rifjut invokata, naqset b'mod żbaljat milli tiżen l-interessi sodisfatti bl-iżvelar u b'mod żbaljat, u bi ksur tal-Artikolu 4 tar-Regolament (KE) Nru 1049/2001 ma eżaminatx b'mod speċifiku u individwali d-dokumenti li hemm riferiment għalihom fit-talba għall-aċċess għad-dokumenti. Lingwa tal-kawża: il-Ġermaniż tannulla d-deċiżjoni kkontestata; tikkundanna lill-UASI għall-ispejjeż. Ksur tal-Artikolu 7(1)(b) u (c) tar-Regolament Nru 207/2009; Ksur tal-Artikolu 7(3) tar-Regolament Nru 207/2009. Lingwa tal-kawża: l-Ingliż tannulla d-deċiżjoni tal-Kummissjoni C(2013) 7285 finali – Kroazja – Allegata għajnuna favur Jadrolinija, tal-15 ta' Ottubru 2014; tikkundanna lill-Kummissjoni sabiex tbati l-ispejjeż tagħha stess kif ukoll dawk tar-rikorrenti; tibgħat il-kawża lura lill-Kummissjoni Ewropea għal investigazzjoni ulterjuri u għal deċiżjoni ġdida; u tieħu kull azzjoni oħra li hija tqis utli. Insostenn tar-rikors tagħha, ir-rikorrenti tinvoka sitt motivi. L-ewwel motiv ibbażat fuq żball ta' evalwazzjoni u fuq żball ta' liġi manifesti li jikkonsistu fil-ksur tal-Artikolu 107 TFUE li jirriżulta mill-konstatazzjoni li l-miżura kkontestata ma tikkostitwixxix għajnuna mill-Istat minħabba l-applikazzjoni ta' kriterju żbaljat sabiex jiġi stabbilit jekk kinux ġew involuti riżorsi pubbliċi. It-tieni motiv ibbażat fuq żball ta' evalwazzjoni u fuq żball ta' liġi manifesti li jikkonsistu fil-ksur tal-Artikolu 107 TFUE li jirriżulta mill-konstatazzjoni li l-miżura kkontestata ma tikkostitwixxix għajnuna mill-Istat minħabba l-assenza ta' involviment ta' riżorsi pubbliċi. It-tielet motiv ibbażat fuq żball ta' liġi manifest li jikkonsisti fil-ksur tal-kunċett imsemmi fl-Artikolu 107(1) TFUE flimkien mal-Artikolu 106(1) TFUE li jirriżulta mill-assenza ta' teħid inkunsiderazzjoni tal-Artikolu 106(1) TFUE. Il-ħames motiv ibbażat fuq żball manifest ta' evalwazzjoni li jirriżulta mill-assenza ta' ftuħ tal-proċedura ta' investigazzjoni formali prevista fl-Artikolu 108(2) TFUE u fl-Artikolu 4(4) tar-Regolament Nru 659/1999. Is-sitt motiv ibbażat fuq ksur ta' forma proċedurali sostanzjali li jirriżulta mill-motivazzjoni insuffiċjenti skont it-tieni paragrafu tal-Artikolu 296 TFUE f'dak li jikkonċerna l-assenza ta' riżorsi pubbliċi u l-kunċett tal-Artikolu 106(1) flimkien mal-Artikolu 107(1) TFUE. Lingwa tar-rikors: il-Ġermaniż tannulla d-deċiżjoni kkontestata. Ksur tal-Artikolu 8(1)(b) tar-Regolament Nru 207/2009. tannulla d-deċiżjoni kkontestata u tirreġistra t-trade mark li saret applikazzjoni għaliha fl-intier tagħha; tikkundanna lill-UASI għall-ispejjeż. Ksur tal-Artikoli 8(1)(b) u 8(4) tar-Regolament Nru 207/2009. Lingwa tal-kawża: l-Ingliż Tannulla d-Deċiżjoni tal-Kummissjoni C(2014) 9236 finali, tat-28 ta' Novembru 2014, dwar il-Każ AT.40199 Il-Port ta' Split; tikkundanna lill-Kummissjoni għall-ispejjeż tagħha u dawk tar-rikorrenti; tibgħat il-kawża lura lill-Kummissjoni Ewropea għal iktar investigazzjoni u deċiżjoni mill-ġdid; u tieħu dawk ir-rimedji ġudizzjarji oħra skont kif teħtieġ il-ġustizzja. Insostenn tar-rikors tagħha, ir-rikorrenti tinvoka żewġ motivi. L-ewwel motiv ibbażat fuq żball manifest fl-evalwazzjoni u żball ta' liġi bil-ksur tal-obbligi tal-Kummissjoni fl-ittrattar ta' lment billi jiġi evalwat b'mod żbaljat l-interess tal-Unjoni Ewropea relatat mat-tliet motivi kollha li tressqu mill-Kummissjoni. It-tieni motiv ibbażat fuq żball manifest ta' evalwazzjoni u żball ta' liġi bil-ksur tal-obbligi tal-Kummissjoni fl-ittrattar ta' lment, b'mod partikolari fin-nuqqas li jittieħdu inkunsiderazzjoni l-kwistjonijiet rilevanti kollha ta' liġi u ta' fatt. tannulla d-deċiżjoni kkontestata; tikkundanna lill-UASI għall-ispejjeż. Ksur tal-Artikolu 8(1)(b) tar-Regolament Nru 207/2009 Ksur tal-Artikolu 8(5) tar-Regolament Nru 207/2009. Lingwa tal-kawża: l-Ingliż tippermetti l-pubblikazzjoni tal-applikazzjoni għal trade mark Komunitarja Nru 1 2 2 18 426; tikkundanna lill-UASI għall-ispejjeż. Ksur tal-Artikolu 7(1)(b) tar-Regolament Nru 207/2009 tannulla d-deċiżjoni kkontestata; tannulla d-deċiżjoni tad-Diviżjoni tal-Kanċellazzjoni tal-UASI tat-22 ta' Novembru 2013; tikkundanna lill-UASI għall-ispejjeż tal-proċedura quddiem il-Qorti Ġenerali kif ukoll għall-ispejjeż tal-proċedimenti quddiem il-Bord tal-Appell tal-UASI. Ksur tal-Artikolu 65(2) moqri flimkien mal-Artikolu 8(1)(b) tar-Regolament Nru 207/2009; Ksur ta' forma proċedurali sostanzjali – ksur tar-Regoli 39(3) u 37(b)(ii) tar-Regolament Nru 2868/95. Lingwa tar-rikors: l-Olandiż tannulla d-deċiżjoni kkontestata u tiċħad it-talba ta' invalidità ta' British Sky Broadcasting Group; tikkundanna lill-British Sky Boradcasting Group għall-ispejjeż ta' dawn il-proċeduri u għall-ispejjeż tal-proċedimenti preċedenti quddiem l-UASI. Ksur tal-Artikolu 54(2) tar-Regolament Nru 207/2009; Ksur tal-Artikolu 8(1)(b) tar-Regolament Nru 207/2009. Lingwa tal-kawża: l-Ingliż tannulla d-deċiżjoni kkontestata; tikkundanna lill-UASI għall-ispejjeż. Ksur tal-Artikolu 7(1)(b) u (ċ) tar-Regolament Nru 207/2009. Lingwa tar-rikors: it-Taljan tannulla d-deċiżjoni tal-Ewwel Bord tal-Appell tal-UASI, tal-21 ta' Novembru 2014 u, konsegwentement, tiddikjara li t-trade mark Komunitarja Synthesis ma hijiex irrevokata fir-rigward tal-prodotti fil-klassi 11 (Tagħmir għat-tkessiħ tal-arja); barra minn hekk, tikkundanna lill-UASI sabiex iħallas lir-rikorrenti l-ispejjeż tal-proċedura. ksur tal-Artikolu 51(1)(a) tar-Regolament dwar it-trade mark Komunitarja, sa fejn l-Ewwel Bord tal-Appell iddikjara r-revoka tat-trade mark Komunitarja billi qies li l-provi prodotti mill-proprjetarju tat-trade mark ma kinux xierqa sabiex juru użu ġenwin mill-istess trade mark. tannulla d-deċiżjoni kkontestata sa fejn din ċaħdet it-talba tar-rikorrenti għall-annullament tad-Deċiżjoni tad-Diviżjoni tal-Oppożizzjoni u ordnat lir-rikorrenti tirrimborsa EUR 550 lil Sebapharma GmbH & Co.; tikkundanna lill-parti li titlef għall-ispejjeż. Ksur tal-Artikolu 8(1)(b) tar-Regolament Nru 207/2009. tannulla d-deċiżjoni kkontestata u kif ukoll id-deċiżjoni tad-Diviżjoni tal-Oppożizzjoni tal-24 ta' Frar 2014 (Proċedimenti ta' oppożizzjoni Nru B 2 0 66 184); tiċħad l-oppożizzjoni Nru B 2 0 66 184 fl-intier tagħha; tikkundanna lill-UASI u lill-parti li opponiet għall-ispejjeż. Ksur tal-Artikolu 8(1)(b) tar-Regolament Nru 207/2009. Lingwa tal-kawża: l-Ingliż tannulla d-deċiżjoni kkontestata; tikkundanna lill-UASI għall-ispejjeż. ksur tal-Artikolu 7(1)(b) u (c) tar-Regolament Nru 207/2009. Lingwa tar-rikors: il-Ġermaniż tannulla d-deċiżjoni kkontestata; sussidjarjament, tannulla d-deċiżjoni kkontestata sa fejn din tirrigwarda l-provvisti ta' servizzi ta' analiżi finanzjarja u ta' informazzjoni finanzjarja; tikkundanna lill-parti telliefa għall-ispejjeż. Ksur tal-Artikolu 7(1)(b) u (c) tar-Regolament Nru 207/2009; Ksur tal-Artikolu 52(1)(a) tar-Regolament Nru 207/2009. Lingwa tal-kawża: il-Franċiż Annullament tad-deċiżjoni tal-Aġenzija Ewropea għall-Mediċini (EMA) li r-rikorrent jiġi sospiż mill-funzjonijiet tiegħu u talba għall-ħlas ta' EUR 1 b'mod provviżorju bħala kumpens għad-danni morali u materjali allegatament sostnuti. jannulla d-deċiżjoni tal-EMA tal-31 ta' Marzu 2014 li r-rikorrent jitqiegħed f'"non-active status" għal perijodu indeterminat; jikkundanna lill-konvenuta tħallas lir-rikorrent EUR 1 b'mod provviżorju fuq id-danni morali u materjali sostnuti; tikkundanna lil EMA għall-ispejjeż.